पाएं अपने शहर की ताज़ा ख़बरें और फ्री ई-पेपरडाउनलोड करें
छत्तीसगढ़ में कल से 18 से 44 वर्ष आयु वर्ग के लोगों का कोरोना टीकाकरण फिर से शुरू हो जाएगा। रायपुर जिले में इसके लिए आठ केंद्र बनाए जा रहे हैं। इन केंद्रों पर सुबह 8 बजे से ही पंजीयन शुरू होगा। टीकाकरण का काम सुबह 9 बजे से शुरू होना है। स्वास्थ्य विभाग के फैसले के बाद रायपुर कलेक्टर डॉ. एस. भारतीदासन ने इसके आदेश जारी कर दिए हैं।
बताया गया, प्रशासन ने इस आयु वर्ग के टीकाकरण अभियान के लिए जिन 8 केंद्रों को चुना है। इनमें तीन केंद्र रायपुर शहर में। एक बिरगांव में और चार अलग-अलग विकास खंडों में बने हैं। इन केंद्रों पर तीन अलग-अलग काउंटरों की व्यवस्था होगी। यहां अन्त्योदय, BPL और APL वर्ग के लोगों को समान संख्या में टीका लगाया जाएगा। यानी अगर एक बूथ पर 100 टीका उपलब्ध है तो प्रत्येक वर्ग के 33 लोगों को टीके की डोज दी जाएगी। टीकाकरण पर संभावित भीड़ को नियंत्रित करने के लिए कलेक्टर ने वरिष्ठ प्रशासनिक अधिकारियों को प्रभार दिया है। खाद्य अधिकारियों को सहायक नोडल अधिकारी का जिम्मा दिया गया है। कानून व्यवस्था की किसी स्थिति से निपटने के लिए मजिस्ट्रेट की नियुक्ति भी की जा रही है। रायपुर के संयुक्त कलेक्टर संदीप कुमार अग्रवाल को जिले भर में राज्य प्रायोजित टीकाकरण अभियान का नोडल अधिकारी बनाया गया है।
रायपुर-बिरगांव शहरों के इन केंद्रों पर होगा टीकाकरण
सांस्कृतिक भवन चंगोराभाठा, पं.दीनदयाल उपाध्याय आडिटोरियम, जिला शिक्षा एवं प्रशिक्षण संस्थान (BTI) परिसर शंकरनगर और अडवानी आलिकान उच्चतर माध्यमिक विद्यालय बिरगांव।
चार विकासखंडों में एक-एक केंद्र
धरसीवां - दाऊ पोषण लाल चंद्रवंशी शासकीय उच्चतर माध्यमिक विद्यालय परसतराई।
अभनपुर - कन्या उच्चतर माध्यमिक विद्यालय अभनपुर।
आरंग - सामुदायिक स्वास्थ्य केन्द्र, आरंग ।
तिल्दा - सांस्कृतिक भवन, वार्ड कमांक 18, तिल्दा।
पंजीयन के लिए यह दस्तावेज ले जाना होगा
अधिकारियों ने बताया, टीकाकरण केंद्रों में सुबह 8 बजे से पंजीयन शुरू हो जाएगा। टीकाकरण का काम 9 बजे से शुरू होगा। पंजीयन और टीकाकरण के लिए अन्त्योदय और BPL श्रेणी के लोगों को पहचान पत्र के साथ राशन कार्ड दिखाना होगा। APL श्रेणी के लोगों को केवल पहचान पत्र ही दिखाना होगा। उनके लिए राशन कार्ड जरूरी नहीं होगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva hin_Deva hin_Deva awa_Deva hin_Deva npi_Deva hin_Deva hin_Deva zho_Hant eng_Latn